सूर्यकुमारको शतकमा मुम्बई विजयी
सूर्यकुमार यादवको नटआउट शतकको मदतले मुम्बई इन्डियन्सले गुजरात टाइटन्सलाई शुक्रबार २७ रनले पराजित गरेको छ । ट्वान्टी–२० क्रिकेटमा शीर्ष वरीयताका ब्याटर सूर्यकुमारले ४९ बलमा १ सय ३ रन बनाए ।
मुम्बई — सूर्यकुमार यादवको नटआउट शतकको मदतले मुम्बई इन्डियन्सले गुजरात टाइटन्सलाई शुक्रबार २७ रनले पराजित गरेको छ । ट्वान्टी–२० क्रिकेटमा शीर्ष वरीयताका ब्याटर सूर्यकुमारले ४९ बलमा १ सय ३ रन बनाए ।त्यसमा टिकेर पहिले ब्याटिङ गरेको मुम्बईले पाँच विकेटमा २ सय १८ रन बनायो । उनले छ छक्का र ११ चौका प्रहार गरे । त्यसको जवाफमा गुजरातले आठ विकेट गुमाएर १ सय ९१ रन बनायो ।रसिद खनले ३२ बलमा नटआउट रहेर ७९ रन बनाए । त्यस अगाडि उनले ३० रन खर्चेर चार विकेट लिएका थिए । यो जितपछि मुम्बईको १४ अंक भएको छ र तेस्रो स्थानमा उक्लेको छ । हारका वावजुत गुजरात १६ अंकमा पहिलो स्थानमा छ । 